Η διαμονή μας ήταν αριστουργηματική! Ο χώρος δεν έχει τίποτε να ζηλέψει από ένα πεντάστερο ξενοδοχείο. Ότι μπορείτε να φανταστείτε το καλύπτει! Αξεπέραστη θέα, το φως των Κυκλάδων να χορεύει στα μάτια σου μπροστά, η άνεση του εσωτερικού κι εξωτερικού χώρου, η αισθητική όλων των πραγμάτων μικρών και μεγάλων, η πληρότητα του οικιακού εξοπλισμού, η καθαριότητα και η απλότητα μαζί, τα λουλούδια που αγκαλιάζουν το σπίτι, ο ορίζοντας….
Αυτά όμως είναι τεχνικά πράγματα και ενδεχομένως μπορείς να τα βρεις κι αλλού ( αν και αμφιβάλλω από έναν ταξιδευτή ειδωμένο).
Εκείνο που δεν θα βρεις αλλού και κυριολεκτικά αποθεώνει την παραμονή σου εκεί είναι η ζεστασιά της Φαίης και του Γιάννη , το να νοιώθεις ότι δεν φιλοξενείσαι αλλά ότι είσαι σπίτι σου, το να ανακαλύπτεις το νησί μαζί με τους ντόπιους που τους γνωρίζεις μέσω της Φαίης και να αισθάνεσαι ότι εδώ ανήκεις, το να μαθαίνεις τις παραδόσεις του νησιού, το χαμόγελο που σε περιμένει καθημερινά , η παγωμένη ρακή που σε περιμένει στο ψυγείο σου το βράδυ, η έμφυτη ευγένεια που ξεδιπλώνεται από αιώνες αστικής παράδοσης, η διάθεση να λυθεί οποιοδήποτε πρόβλημα , ΕΙΝΑΙ ΜΟΝΑΔΙΚΑ χαρίσματα.Απίστευτοι άνθρωποι σημάδεψαν τη ζωή μας.
Μείναμε 17 μέρες θα θέλαμε να μέναμε μια ζωή !